Here is a page extracted from Wikipedia that may contain CSS, HTML, and a lot of unformatted text.

Title: Arroba
Content: Iste articlo ye sobre a unidat de masa. T'atros usos se veiga arroba (desambigación)

L' arroba (de l'arabe rub) u roba ye una unidat aragonesa de mesura de masa. A suya equivalencia en o sistema metrico decimal d'o Sistema Internacional d'Unidaz ye de 12,6 kg (12,5 kg seguntes bellas fuents), y equivale tamién a 36 libras.

L'arroba s'emplegaba tamién en atros reinos ibericos y suyas posesions, pero yeran muit diferents. En Castiella equivaleba a 25 libras (11,502 kg), en Catalunya a 26 libras (10,4 kg) y en Portugal a 32 libras (14,688 kg).

En a Peninsula Iberica y en bels países de Latinamerica encara s'emplega l'arroba en bellas actividaz rurals, con diferents equivalencias. En o País Valenciano equivale a bels 13 kg. En Perú, Bolivia y en belatros países equivale a 11,5 kg. En Portugal y Brasil l'arroba metrica emplegata hue equivale a 15,0 kg.

Referencias 

Unidaz de mesura aragonesas
Unidaz de masa